Gunn Nordheim Morstøl

Gunn Nordheim Morstøl (født 6. januar 1963 i Eidsvoll) er en norsk kunstmaler og grafiker, bosatt i Isfjorden i Rauma kommune. 


== Utdanning og medlemskap ==
Morstøl har en treårig kunstutdanning ved Gerlesborgsskolan i Bohuslän, Sverige, fra 1995 til 1998. Hun har flere etterutdanningskurs innen kunst, blant annet skulptur, relieff og grafikk. Hun har også seks skrivekurs i Norge og Italia i årene 2003 til 2009. 
Hun er medlem av Bildende Kunstnere Møre og Romsdal (BKMR), Landsforeningen Norske Malere (LNM), Norske Billedkunstnere (NBK) og Grafik i Väst (Sverige).


== Liv og virke ==
Morstøl etablerte Galleri Innsikt, et privat kunstgalleriet i Isfjorden. Hun har vært leder og initiativtaker for det mangeårige kunstprosjektet Kunst i Natur, som arrangeres i samarbeide med Norsk Fjellfestival. I Isfjorden var hun med på etablere Rauma Grafikkgruppe i 1995, et verksteds samarbeide mellom henne, Åse Rangnes Søvik og Halvard Hatlen. Utover ett felles verksted ble det en ganske aktivt utstillingsvirksomhet og møtepunkt for kunstinteresserte. Verkstedet hadde overnattingsmulighet og ble besøkt av mange tilreisende kunstnere fra hele Norden     . 
Morstøl arbeider eksperimentelt i teknikk og form, først og fremst gjelder dette hennes grafiske arbeider, som ofte er trykket som unike eksemplar, eller i små opplag. Hennes etsninger i kobberplater er dypt etset, ofte med flatbiting av overflaten. Hun har også arbeidet med collografi og store tresnitt. Fra omkring år 2000 var hun mindre aktiv som grafiker og lagde malerier. Morstøl anvender ofte et sett av universelle ursymbol- og tegn, som flettes sammen med dagens formspråk og uttrykker eksistensielle smerter og gleder. Hun gjenbruker også enkle motiver eller tema som hun setter sammen, dette kan være kjærlighet, lengsel, ønsker, mor og barn, hus, hester, engler, fugler og lignende.


== Priser og innkjøp ==
I 1998 var Morstøl vinner av Jerusalemprint 2000, en internasjonal grafikkutstilling i Israel. Hun fikk Rauma Kommunes kulturpris for sin kunstnerisk virksomhet i 2003.
Morstøl er innkjøpt blant annet av Nord-Trøndelag fylkesgalleri og Sparebanken Møre, i Norge. I Sverige av Lund Barnsjukhus, Västra Götalands Region og Norrbottens Landsting. Samt en rekke kunstforeninger og kommuner og fylker i Norge og Sverige.


== Utstillinger ==
Morstøl har hatt omkring femti separatutstillinger, og deltatt i en rekke kollektivutstillinger.


=== Separatutstillinger ===
1998 - Galerie 1814 Unique, Eidsvoll Verk
1999 - Gerard Behar Culture Center, Jerusalem
1999 - Galleri Rondane, Otta
1999, 2011 - Årjäng Kulturnämnds Galleri
1999 - Arvidsjaur Konstförening
2000 - Nord-Trøndelag fylkesgalleri, Namsos
2000 - Porsgrunn Kunstforening
2000, 2006 - Prosjektgalleriet, Kunstnersenteret i Møre og Romsdal
2000 - Steinkjer Kunstforening
2000 - Galleri Oda, Kristiansand
2000 - Galleri Vikerødegården, Furnes
2000 - Kalix Konstförening (Sverige)
2001, 2011 - Cælum Gallery, New York
2001 - Tapper Popermajer Gallery, Malmö
2001, 2007 - Galleri S, Kleive
2002, 2006 - Ås Kunstforening
2002 - Molde Kunstforening
2002 - Magasinet, Sogn og Fjordane Kunstnarsenter, Førde
2002 - Grafik i Väst, Göteborg
2003 - Galleri I, Norge-Kina Kulturutvekslingssenter, Bergen
2003 - Aukra Kunstlag
2003 - Eiker Kunstforening
2003, 2012 - Ski Kunstforening
2004 - Ulstein Kunstlag
2004 - Haram Kunstlag
2004 - Tingvoll Kunstlag
2004 - Lørenskog Kunstforening
2005, 2011 - Galleri Milda, Aukra
2005 - Galleri Molnes, Vigra
2005 - Flora Kunstlag
2005 - Konstfrämjandet, Karlstad
2005 - Lilla Galleriet, Konstnärnas Kollektiv Verkstad, Bohuslän
2005 - Rælingen Kunstforening
2006 - Aurskog – Høland kunstforening (Aur Prestegård)
2006 - Skäftekärr, Øland
2006 - Galleri Barbara, Sunndalsøra
2007 - Tingvoll Kunsthall
2007 - Galleri Gamle Tomb (Råde Kunstforening)
2007 - Arctic Studio, Göteborg
2008 - Galleri EOGE 2008 - Levanger Kunstforening
2008 - Trane Gård Galleri, Sandnes
2009 - Sykkylven Kunstlag
2011 - Rauma Kunstlag, Gråveggen
2011 - Galleriet i fjøset, Woldstad Gård
2012 - Modum Kunstforening
2012 - Galleri Mjølkurbudin, Island, 2 utstillinger


=== Gruppeutstillinger i utvalg ===
1998 - 3trd International Miniprint Triennial, Lahti, Finland
1998 - Jerusalem print 2000, Israel
1999 - Music and nature, Misgav, Gallelee, Israel
1999 - Femina 99, Nahariya Museum, Israel
1999 - International Miniprint, vandreutstilling, Spania, England, Frankrike
1999 - E//MOTION Agora Gallery, New York
2000, 2002 - International Group Show, Japan, arr.: Cælum Gallery, New York
2000 - Cælum Gallery, New York
2000 - State Karelian Philarmonia Cultur Center, Petrozavodsk, Russland
2002 - Borås Konstgrafiska Verkstads Galleri
2005 - Tur-Retur Guatemala: Moss Kunstforening, Nord-Trøndelag fylkesgalleri m.fl
2008 - Arrivals/Departures, Kunstnersenteret i Møre og Romsdal
2008 - STATIONARY BIRD – MIGRATORY BIRD, an outdoor art exhib., Island


== Referanser ==


== Eksterne lenker ==
Gunn Nordheim Morstøl - Kunstnernes Informasjonkontor
Galleri Innsikt - Kunstnernes Informasjonkontor
Kunst i natur